# Personlig computer VAIO Duo 13SVD1322

## Hvad skal jeg gøre, hvis skærmen stadig er sort, når jeg trykker på tænd/sluk-knappen?

- Kontroller, at de knapper, der styrer lysstyrken og kontrasten, er indstillet korrekt.

- Der er muligvis valgt en ekstern skærm til visning af skærmoutputtet.

  Tryk på tasterne Fn+F7 flere gange for at vælge det ønskede skærmoutput, og tryk derefter på tasten Enter.

- Hvis du bruger en ekstern skærm, skal du kontrollere, at den er sluttet til stikkontakten og tændt. Kontroller, at de knapper, der styrer lysstyrken og kontrasten, er indstillet korrekt.

  Du kan finde oplysninger om, hvordan du ændrer indstillingerne, i den brugervejledning, der fulgte med skærmen.

- Tryk på tasterne Alt+F4 flere gange for at lukke app-vinduet.

  Der kan være opstået en app-fejl.

- Hvis du venter lidt, og computerskærmen stadig er sort, skal du genstarte VAIO-computeren. Benyt fremgangsmåden nedenfor, og udfør trinene i den angivne rækkefølge. Bemærk, at disse procedurer kan ødelægge de data, du arbejder på.

  - Fjern alle eksterne enheder, f.eks. en printer eller USB-enhed, og afbryd forbindelsen fra VAIO-computeren til netværket.

  - Tryk på(Tænd/sluk)-knappen, og hold den nede i mere end 4 eller 10 sekunder og sørg for at VAIO-computeren er slukket. Tænd derefter computeren igen.

- Hvis problemet fortsætter, skal du nulstille batteriet.

  Tryk på og hold(Tænd/sluk)-knappen nede i mere end 4 eller 10 sekunder. Frabobl alle kabler tilsluttet til VAIO-computeren, f.eks. vekselstrømsadapter, skub og hold batteriets sluk-knap i fem sekunder med en tynd, lige genstand (f.eks. en papirclips).

  Vent i cirka fem minutter og sæt derefter alle kabler på plads igen og tænd computeren igen.

- Hvis VAIO-computeren flyttes direkte fra et koldt til et varmt sted, eller hvis den bruges et sted med høj luftfugtighed, kan der opstå kondens inde i computeren.

  I så fald skal du vente mindst én time, inden du tænder computeren.

  Brug ikke computeren på steder med høj luftfugtighed (en relativ luftfugtighed på mere end 80 %), da det kan medføre funktionsfejl på computeren.

Gå til toppen af siden